ועדת הכספים, כנסת 23, פרוטוקול מספר 168, 2020-11-10 10:00

משה גפני: בוקר טוב.

משה גפני: אני פותח את ישיבת ועדת הכספים.

משה גפני: אנחנו נדון היום במעונות היום והמשפחתונים ובחלק השני נדון באי פתיחת הצהרונים ותקצובם.

טמיר כהן: יש הצעה לסדר של חברת הכנסת הילה שי וזאן.

משה גפני: יש לנו יום קצר.

משה גפני: בסדר, תגידי משפט.

משה גפני: לא חשבתי לתת היום הצעות לסדר.

הילה שי וזאן: זה יהיה ממש קצר.

הילה שי וזאן: בדקתי אתמול את מה שנאמר לגבי ארגוני הנוער.

הילה שי וזאן: באמת אתמול בבוקר הם העבירו את ה-41 מיליון ונשאר להם עוד 17 מיליון להעביר עד סוף השנה.

הילה שי וזאן: הבטחתי שבכל דיון נבדוק את החוסרים, ואני מזכירה שאישרנו 100 אחוזים מהתמיכות שהיו 70.

הילה שי וזאן: משרד הרווחה הגיע ל-30 אחוזים רק עכשיו ואנחנו באמצע נובמבר.

הילה שי וזאן: בהשוואה ל-2019, 72 מיליון שקלים לא שולמו.

הילה שי וזאן: רק שלוש דוגמאות קצרות.

הילה שי וזאן: מי נפגע בפועל השנה?

הילה שי וזאן: מרכז הסיוע לנפגעות ונפגעי תקיפה מינית, הגרעינים הקהילתיים ועמותת ילדים ידידים עבור נוער בסיכון.

הילה שי וזאן: רק בשנה הזאת יש 69 אחוזים עלייה תלולה בפנייה לשירותי רווחה.

הילה שי וזאן: בסגר השני, עכשיו באוקטובר, נפתחו 6,380 תיקים חדשים.

הילה שי וזאן: אני מציעה למשרד הרווחה להזדרז ולהשלים את התקציב.

הילה שי וזאן: אנחנו מדברים על 100 אחוזים והם בקושי ב-30 אחוזים.

הילה שי וזאן: שר הרווחה ושר האוצר שעובד מאוד מאוד קשה, אני מציעה לכלל האנשים במשרד הרווחה לכנס את ועדות התמיכה ולהעביר כמה שיותר מהר תקציבים לארגונים.

הילה שי וזאן: תודה.

משה גפני: תודה רבה.

משה גפני: אנחנו מדברים על העלאת מחירים בתקופה הזאת, בתקופה שאנשים מתקשים בפרנסה ואנחנו רוצים לעודד אותם שיצאו לעבודה כמה שאפשר, המדינה מעלה את המחירים של מעונות היום ושל המשפחתונים.

משה גפני: למיטב ידיעתי אפילו המקור, התקצוב הרגיל עצמו, משרד הרווחה לא העביר עד היום למשפחתונים, שלא לדבר על זה שהמשפחתונים – אתמול קיימנו דיון על הנושא של מענקי הסיוע - נופלים בין הכיסאות ולא מקבלים את הסיוע שמקבלים אחרים.

משה גפני: מי נמצא כאן ממשרד הרווחה?

אמיר מדינה: אני.

אמיר מדינה: מנהל אגף מענות יום.

משה גפני: שלום לך.

משה גפני: אתה יכול להגיד לנו למה זה קורה?

הילה שי וזאן: אני אשמח שגם תעביר את המסר שלי לגבי התמיכות.

הילה שי וזאן: תכנסו כבר ועדות תמיכה.

הילה שי וזאן: 30 אחוזי ניצול באמצע נובמבר בזמן שאתם אמורים להגיע ל-100 אחוזי ניצול.

אמיר מדינה: בנושא הזה אני לא מצוי בפרטים.

אמיר מדינה: אני אעביר את המסר.

משה גפני: לא היה צריך לבוא גם מר אלישע?

ינון אזולאי: מר אלישע הוא משתמט סדרתי מדיונים בוועדות ואני אומר את זה מתוך אחריות.

ינון אזולאי: גם כשהיינו בוועדה של עאידה תומא סלימאן, גם בוועדה לפניות הציבור, אף פעם לא תראה אותו מגיע.

ינון אזולאי: גם ב-זום לוקח זמן עד שהוא מגיע.

ינון אזולאי: פעם אחת בלבד הוא הגיע וחבל מאוד.

ינון אזולאי: כנראה הוא עסוק בפניות קודמות ויש עליו עומס.

אמיר מדינה: אדוני היושב ראש, אני כאן לענות על כל שאלה.

אמיר מדינה: מה הייתה השאלה?

משה גפני: אנחנו דנים היום על כל הנושאים שעומדים על סדר היום כשההרגשה שלי היא הרגשה לא טובה לגבי התייחסות הממשלה והמשרדים השונים שעוסקים בעניין הזה בכל מה שנוגע למעונות, למשפחתונים ולצהרונים.

אמיר מדינה: ולגנים פרטיים.

משה גפני: כן.

משה גפני: זה חלק מהעניין.

משה גפני: אני מדבר על סדרי הגודל.

משה גפני: אנחנו מדברים על הכול.

משה גפני: לגבי הנושא של המשפחתונים קרו כמה דברים.

משה גפני: קודם כל, המטפלות לא מקבלות או המשפחתון לא מקבל את הסבסוד שהוא צריך לקבל ממשרד הרווחה.

משה גפני: אנחנו נמצאים באמצע השנה והם לא קיבלו את זה.

משה גפני: דבר שני, אתם דורשים מההורים להעלות את שכר הלימוד, לשלם יותר כסף.

משה גפני: הדבר השלישי, דיברנו אתמול על הסיוע שהמדינה לא נותנת למטפלות מכיוון שהן לא שייכות לא לנושא של עובדי המדינה ולא לנושא של גופים אחרים.

משה גפני: בינתיים הן נופלות בין הכיסאות ואני רוצה לדעת ממך למה הן לא מקבלות.

אמיר מדינה: תודה רבה אדוני היושב ראש.

אמיר מדינה: אני אשיב לשלושת השאלות.

משה גפני: אני הערתי ושאלתי למה אלישע לא בא.

משה גפני: אני שמח שאתה כאן.

אמיר מדינה: אני כאן לענות בשמו.

אמיר מדינה: הוא עסוק בפגישות קודמות.

משה גפני: אתם הרי לא משלמים, אז במה הוא עסוק?

אמיר מדינה: אני מעדיף לא לענות.

אמיר מדינה: שאלתם אותי שאלות ואני מבטיח לכם שאענה לכל שאלה.

משה גפני: לא לכל שאלה.

משה גפני: שאלתי שאלה.

משה גפני: תענה.

הילה שי וזאן: אבל תעביר לו את המסר שאנחנו מצפים ממנו להגיע לדיונים.

אמיר מדינה: נעביר לו את המסר.

אמיר מדינה: נתחיל בשאלה למה הייתה עלייה בשכר הלימוד.

אמיר מדינה: חברי ממשרד האוצר שנמצא כאן ידע לציין את זה יותר טוב ממני.

אמיר מדינה: הסכום עלה.

אמיר מדינה: הפלט שהוטל על אגף מעונות יום הוא סדר גודל של 89 מיליון שקלים שהיינו צריכים לחלק על פני כל מי שמקבל סבסוד.

אמיר מדינה: הסכום שנגזר פר מקבל סבסוד הוא 89 שקלים שכל ילד נדרש לשלם יותר עבור כל חודש.

אמיר מדינה: לאגף מעונות יום אין תקציב עודף למצוא ממנו את המקורות וברגע שמוחל פלט והפלט נגזר על תקציב הסבסוד, ההשלכה הישירה היא שמקבלי הסבסוד נדרשים לשלם אותו.

אמיר מדינה: זאת התשובה הפשוטה והמיידית.

אמיר מדינה: אין לי מקורות אחרים וזה בדיוק מה שעשינו.

אמיר מדינה: לגבי השאלה למה לא מקבלים סבסוד.

אמיר מדינה: בחודש אוגוסט אישרנו את מבחני התמיכה.

אמיר מדינה: בשנה רגילה אנחנו מאשרים את מבחני התמיכה לסבסוד, גם לדרגות.

אמיר מדינה: מי שלא מכיר, אנחנו מבצעים מבחנים ומחלקים כסף על בסיס קריטריונים קבועים וידועים מראש שמאושרים על ידי המשרד ועל ידי משרד האוצר.

אמיר מדינה: אנחנו מפרסמים אותם ואז אזרחים יכולים להגיש את הבקשות.

אמיר מדינה: בשנה רגילה אנחנו מפרסמים את המבחנים בחודש מאי, זה נותן לנו את כל מאי, יוני, יולי, אוגוסט, מגיעים לספטמבר לפתיחת שנה עם סדר גודל של 95 אחוזים מהבקשות שמוגשות, בקשות הורים שמוגשות, ואנחנו כבר בדקנו אותן וחילקנו דרגות.

אמיר מדינה: זאת שנה רגילה.

אמיר מדינה: השנה המבחנים אושרו בחודש אוגוסט.

אמיר מדינה: בתחילת אוגוסט פרסמנו אותם.

אמיר מדינה: יצאנו שלא מרצוננו להפוגה גם לחגים וגם לקורונה.

ינון אזולאי: למה הם אושרו רק באוגוסט?

ינון אזולאי: למה עיכבתם את זה עד אוגוסט?

ינון אזולאי: אתם אלה שעיכבתם את זה?

אמיר מדינה: האישור היה אישור של משרד האוצר בחודש אוגוסט ומהרגע שקיבלנו את האישור למבחנים, התחלנו לעבוד.

אמיר מדינה: העבודה, בניגוד לשנים קודמות, נעשית בטריפל מהירות.

אמיר מדינה: אני יודע שאנחנו מקבלים עכשיו המון ביקורת שאין דרגות, אז אני קצת אתן לכם מספרים כדי שתראו מה הצלחנו לעשות בערך בחודש נטו של עבודה.

אמיר מדינה: סדר גודל של 97,00 בקשות שקיבלנו בחודשיים ברוטו, מתוכן 60,000 דרגות שחולקו בחודש נטו.

אמיר מדינה: אני חושב שזה הספק מדהים.

אמיר מדינה: עשינו את כל מה שאנחנו יודעים לעשות ויותר בנושא הזה.

אמיר מדינה: אם היינו בשנה רגילה, עכשיו היינו עם מספרים יותר גבוהים אבל כמו שאמרתי, התחלנו באיחור של שלושה חודשים.

משה גפני: מתי הם יקבלו כסף?

אמיר מדינה: קיבלו כסף.

משה גפני: מתי קיבלו?

יצחק פינדרוס: המעונות קיבלו כסף?

אמיר מדינה: כן.

ינון אזולאי: המשפחתונים עוד לא.

אמיר מדינה: המעונות קיבלו כסף.

משה גפני: מתי?

אמיר מדינה: בספטמבר ובאוקטובר.

אמיר מדינה: קיבלו מקדמות.

יצחק פינדרוס: את המקדמות קיבלו אבל אלה שהמשיכו עם הילדים שלהם בגן ולא לילדים החדשים.

אמיר מדינה: מכובדיי, אני אענה לכל, רק תנו לי להשלים כי אני בונה את התשובה בצורה מסודרת.

אמיר מדינה: את המקדמות, ברגע שקיבלנו אישור של החשב הכללי לחלק מקדמות, לא חיכינו אפילו דקה וחילקנו עד היום סדר גודל של כמעט 30 מיליון שקלים.

משה גפני: אני שאלתי על המשפחתונים.

אמיר מדינה: על המשפחתונים.

אמיר מדינה: לא על המעונות.

משה גפני: על המשפחתונים.

משה גפני: לגבי המעונות שאלתי למה העלאת שכר הלימוד.

משה גפני: למשפחתונים יש את כל הבעיות יחד.

אמיר מדינה: משפחתונים, חלק כן קיבלו וחלק לא קיבלו.

אמיר מדינה: מי שלא קיבל, אלה משפחתונים שעוד לא קיבלו את הסמל שלהם.

אמיר מדינה: למה לא קיבלו סמל?

אמיר מדינה: כי ב-1 באוקטובר לא היה תקציב, ב-1 באוקטובר שזה ממש לא מזמן, קיבלנו אישור של החשב הכללי לפרסם את ההסכמים.

אמיר מדינה: מהרגע שקיבלנו אישור לפרסם הסכמים, יצאנו בריצה, כל האגף שלי, גם יחידות שלא קשורות ליחידת תקצוב ובקרה, ועובדים מסביב לשעון כדי לאשר את ההסכמים ולחלק כסף.

אמיר מדינה: אני מאמין שאנחנו נסיים עם התהליך - שבדרך כלל מתחיל במאי ועכשיו הוא התחיל באוקטובר – בחודש הקרוב ונתחיל לחלק כסף גם למשפחתונים.

משה גפני: זאת אומרת, אנחנו נמצאים בתקופת קורונה, ההורים נמצאים בבעיה כי אם אין להם משפחתון וכל מה שנלווה לעניין הזה הם לא יכולים לעבוד גם במציאות הקשה בה אנחנו מצויים.

משה גפני: אתם, משרדי הממשלה, יש לכם כנראה זמן.

משה גפני: למשרד האוצר יש זמן, לכם יש זמן.

משה גפני: המציאות הזאת היא מציאות שעד היום למטפלות במשפחתונים אין לחם לאכול.

משה גפני: אין להם כלום.

משה גפני: ה לא מקבלים סיוע כמו שאחרים מקבלים, הם לא מקבלים את הסבסוד מכיוון שהתחיל באוקטובר – ממש מעניין אותי ממש זה התחיל?

משה גפני: – וההורים גם נדרשים לשלם שכר לימוד יותר גבוה.

משה גפני: מי נמצא כאן ממשרד האוצר?

איציק דניאל: אני.

משה גפני: מי החליט שאת הקיצוץ שעושים במשרד הרווחה עושים במעונות ובמשפחתונים?

משה גפני: מר מדינה, מי החליט שאת הקיצוץ שהשיתו עליכם במשרד עושים במעונות ובמשפחתונים?

אמיר מדינה: ממשלת ישראל החליטה שעושים קיצוץ.

משה גפני: שאלתי מי החליט שעושים את הקיצוץ בסעיפים האלה.

אמיר מדינה: אני אחזיר לך בשאלה, מי החליט שלא עושים בסעיפים אלה?

אמיר מדינה: ברגע שקיבלנו הנחיה לבצע קיצוץ ואין לנו - - -

משה גפני: רגע.

משה גפני: נכון שאני עולה חדש ונכון שאני לא מכיר את משרד האוצר ואני לא מכיר אתכם.

משה גפני: אני שואל שאלת תם.

משה גפני: האוצר אמר לכם תקצצו במעונות או במשפחתונים?

משה גפני: זה מה שהאוצר אמר?

אמיר מדינה: התשובה היא כן.

משה גפני: זה מה שהאוצר אמר?

אמיר מדינה: הקיצוץ הוא רוחבי על כל הסעיפים.

אמיר מדינה: לאגף מעונות יום אין מקורות תקציביים להשלים פער של 90 מיליון שקלים.

ינון אזולאי: אבל אתם ביקשתם שזה יהיה בבינוי ולא במזומן.

אמיר מדינה: אנחנו ביקשנו שלא יהיה בכלל.

ינון אזולאי: נכון, ואז הבאנו איזושהי הצעה שזה יהיה בבינוי.

משה גפני: נשמע את האוצר.

יעקב אשר: יש להם בבינוי עודפים.

ינון אזולאי: והם לא לוקחים כי כאן האוצר לא מאשר.

משה גפני: בואו נשמע את נציג האוצר.

משה גפני: האוצר, בבקשה.

משה גפני: אתם מודעים להשלכה של מה שאתם אומרים?

משה גפני: למה אמרתם לקצץ במעונות?

יעקב טסלר: דווקא במשפחתונים ובמעונות.

איציק דניאל: ברשותך יושב ראש הוועדה, אני אתייחס רגע לכל סוגיית הקיצוץ שהייתה בתקצוב מעונות יום.

איציק דניאל: כמו שאמיר מדינה ציין, החלטת הממשלה מינואר 2018, קיבלה החלטה על קיצוץ של שבעה אחוזים מכל תקציב משרדי הממשלה, ביניהם תקציב משרד העבודה והרווחה שנכלל בו הסבסוד של מעונות היום.

איציק דניאל: כאשר משרד העבודה והרווחה נדרש ליישם את הסבסוד, עושים את הסבסוד רוחבי על הכול והוא יכול לתעדף בין הדברים.

איציק דניאל: כמו שמתקבלת החלטת הממשלה, כנ"ל החלטה סוברנית של המשרד לבוא ולהחליט מאיפה הוא יעשה את ההפחתה הזאת.

איציק דניאל: אני כן אומר שמדובר בהפחתה גבוהה.

איציק דניאל: תקציב מעונות היום הוא חלק מאוד מאוד גדול מהמשרד.

איציק דניאל: מדובר בהפחתה באזור ה-88 מיליון שקלים שהיה נדרש להפחית ואלמלא הופחתה בתקנת מעונות היום, היו צריכים להפחית במקום אחר.

איציק דניאל: שוב, אנחנו היינו מסייעים למשרד בכל החלטה שהוא מקבל בהתאם לסדר העדיפויות של השר ושל המשרד.

איציק דניאל: זאת ההחלטה שהתקבלה.

משה גפני: אתם לא אמרתם לקצץ במעונות.

איציק דניאל: החלטת הממשלה אומרת לקצץ.

איציק דניאל: משרד האוצר לא מחליט לקצץ ולא אומר היכן.

קארין אלהרר: למה בכלל מקצצים ברווחה?

משה גפני: שאלה טובה.

יעקב טסלר: אדוני היושב ראש, ההחלטה התקבלה ב-2018 ואף אחד לא חלם שתהיה קורונה.

עאידה תומא סלימאן: מאז החליטו באוצר הרבה החלטות.

משה גפני: אתה צריך להסביר כדי שגם אני אבין כי אני מבין פחות מאחרים.

משה גפני: אתם אמרתם שצריך לקצץ והקיצוץ הוא קיצוץ גדול, אמרתם את זה כבר ב-2018 וההחלטה הייתה קודם, והמשרד הוא זה שמחליט היכן מקצצים.

איציק דניאל: ממשלת ישראל מחליטה שיהיה קיצוץ, לא משרד האוצר וגם לא המשרד.

איציק דניאל: ממשלת ישראל מורה למשרד להפחית שבעה אחוזים מתקציבו והמשרד רשאי לבצע את סדר העדיפויות בתוך המשרד ולומר היכן הוא מקצץ.

משה גפני: למה החליטו במעונות?

איציק דניאל: אני לא יודע אם אמיר יכול להתייחס לזה.

איציק דניאל: נראה לי שצריך לשאול דרגים מעל.

איציק דניאל: אני אומר משהו נוסף בנוגע לתעריף של מעונות היום.

איציק דניאל: הרכיב של מעונות היום מתייקר בעצמו באזור של 60-50 שקלים כל שנה בגלל הצמדות.

איציק דניאל: נוסף לזה יש את הקיצוץ שאמיר ציין של 89 מיליון שקלים.

איציק דניאל: אני מזמין כל אחד מכם לבוא ולעשות את החישוב.

איציק דניאל: בסופו של דבר הקיצוץ שהושת, התוספת שהורה נדרש לשלם היא פחותה יותר מהקיצוץ הרוחבי שהממשלה החילה ועוד התוספת, בעקבות ניסיון שלנו לבוא ולעשות איזה שהן התאמות.

איציק דניאל: אנחנו לא מתכחשים לזה שיש עלייה במחיר.

קריאה: זה פשוט לא נכון.

ינון אזולאי: אני רוצה להודות לך על הדיון שמתקיים גם בהמשך לפנייתי.

ינון אזולאי: אני מטפל בנושא הזה.

ינון אזולאי: קצת לעשות סדר בדברים.

ינון אזולאי: איציק, אתה אומר שזה בכמה שקלים.

איציק דניאל: לא אמרתי כמה שקלים.

ינון אזולאי: משנה שעברה, ילד בדרגה 3, הבדל של 108 שקלים.

ינון אזולאי: ילד בדרגה 4, 112 שקלים וכן הלאה עד 126 ויותר מכך.

ינון אזולאי: אנחנו מדברים על מעונות היום שעדיין לא קיבלו את הדירוג ואני חושב שהגענו לאיזושהי פשרה.

ינון אזולאי: אמיר, אנחנו הגענו לאיזושהי פשרה.

ינון אזולאי: השר היה אצל יושב ראש הוועדה לפניות הציבור יעקב טסלר ושם אמרנו לקחת את הדירוג של שנה שעברה ולתת אותו על אוטומט, ואם יש להם אחים – אותו הדבר, כי הרי המצב של ההורים גם כך לא משהו.

ינון אזולאי: אז הייתם מגיעים לכאן ואומרים סיימנו עם זה.

ינון אזולאי: למה?

ינון אזולאי: כאילו אוטומטית 60 אחוזים היו יורדים לכם, היינו ממשיכים את השנה שעברה וגומרים את הסיפור.

ינון אזולאי: את זה לא קיבלנו למרות שהיה לנו הסכם עם השר בעצמו שאמר שזה יהיה על פי הדירוג של שנה שעברה.

ינון אזולאי: זה בנושא מעונות היום.

ינון אזולאי: אני יודע שנתת כבר מקדמות, ידוע הנושא הזה של המקדמות.

ינון אזולאי: לגבי המשפחתונים.

ינון אזולאי: בנושא הזה יש כמה עוולות.

ינון אזולאי: יש את המשפחתונים שאמרת שקיבלו מקדמות.

ינון אזולאי: זה נכון.

ינון אזולאי: המשפחתונים של המפעילים הגדולים קיבלו את המקדמות אבל יש בעיה.

ינון אזולאי: יש כאלה של העיריות שעדיין לא קיבלו את המקדמות, לאו דווקא אלה שאין להם סמל אלא המשפחתונים הפרטיים שעדיין לא קיבלו את המקדמות שלהם.

ינון אזולאי: אותה אישה, אותה מטפלת, נמצאת עם חמישה ילדים ואם אנחנו נסתכל על המצב שלהם היום – גם בפעם שעברה הייתה מלחמה גדולה כדי להביא להם את הכסף הזה.

ינון אזולאי: גם כשהם קיבלו, הם קיבלו פעמיים 8,000 שקלים.

ינון אזולאי: אל תשכח שיש ילדים שלא חזרו.

ינון אזולאי: הילדים האלה שלא חזרו, זה נזק ואי אפשר להגיד להם, כמו שאנחנו אומרים בעסקים, 40 אחוזים.

ינון אזולאי: שם כל ילד, זה כבר 20 אחוזים.

ינון אזולאי: הפיצוי שלהם צריך להיות מ-15 אחוזים.

ינון אזולאי: הם באים לעשות פיצוי, אבל הם לא יכולים כי רק מי שיש לי תיק במע"מ יכול.

ינון אזולאי: איציק, רק מי שיש לו תיק במע"מ.

ינון אזולאי: המטפלת עדיין לא מוכרת ולא יודעים מה היא – לא עצמאית ולא שכירה.

ינון אזולאי: הן הולכות לפתוח תיק במע"מ, אומרים להן אי אפשר.

ינון אזולאי: אבל יש החלטה מ-2012 ואם תעשו את התיק שלהם כך שהתקרה שלהן תהיה באפס, כלומר שלא יחייבו אותן במס, אנחנו פותרים את הבעיה.

ינון אזולאי: המשפחתונים האלה כרגע, המטפלות נמצאות בלי אוכל לילדים שלהן, לא קיבלו בחזרה את הילדים, ומה קורה עם מטפלת שיוצאת לבידוד?

ינון אזולאי: גם במעונות השאלה מה קורה עם מטפלת שיוצאת לבידוד, אבל במשפחתונים זה יותר קשה.

ינון אזולאי: היא יוצאת לבידוד, שולחת עוד שישה ילדים הביתה.

ינון אזולאי: היא מפסידה כסף וההורים צריכים להישאר בבית.

ינון אזולאי: מה אנחנו דורשים?

ינון אזולאי: תנו להן את הפיצוי.

ינון אזולאי: בפעם שעברה נתתם פיצוי אבל הפעם לא נותנים להן.

ינון אזולאי: פעם שעברה היה גם פיצוי סקטוריאלי וגם פיצוי רגיל שנתתם.

יעקב אשר: יש החלטה לתת אבל לא מבצעים אותה.

ינון אזולאי: בדיוק.

ינון אזולאי: יש החלטה ולא ביצעתם אותה.

ינון אזולאי: יש את המשפחתונים שאם הייתם נותנים להם את מה שקיבלו בפעם שעברה פלוס תנו להם מה שמגיע להם עכשיו בשוטף, את הסבסוד שמגיע להם, פותרים להם את הבעיה.

ינון אזולאי: כאן זה עדיין לא נגמר.

ינון אזולאי: יש את הגנים הפרטיים.

ינון אזולאי: הגנים הפרטיים, זה בעצם אומר שמעונות היום שאם הם עצמאיים, כמו עצמאים שיש להם עסק, הם מקבלים את השכר שלהם.

ינון אזולאי: ניגשים ומקבלים את הפיצוי שגם זה לא נכון כי במעונות היום הרגילים המפוקחים הם ימשיכו בחודש הזה לקבל מלא ובצדק.

ינון אזולאי: אין לי בעיה עם זה.

ינון אזולאי: בפעם שעברה קיבלו גם סקטוריאלית וגם את זה.

ינון אזולאי: כלומר, אתה בא ואומר להם לא תקבלו את הסקטוריאלי ואם אתה לא עצמאי ואתה שייך לגנים פרטיים של עמותה, אתה לא מקבל כלום.

ינון אזולאי: הווה אומר שהם מפסידים פעמיים, גם לא מקבלים מהמדינה, גם לא מקבלים את הסקטוריאלי וגם לא יכולים לגשת לעצמאים.

ינון אזולאי: אם תיקח את כל המכלול הזה, אתה בעצם רוצה להניע את גלגלי המשק, אתה לא מצליח להניע אותם כשאתה רואה את כל המפולת הזאת מול העיניים והילדים האלה יישארו בבית.

משה גפני: תודה רבה.

משה גפני: יעקב טסלר.

יעקב טסלר: תודה אדוני היושב ראש.

יעקב טסלר: תודה על הדיון החשוב.

יעקב טסלר: אני אתייחס בקצרה ואשתדל לא לחזור על הדברים שאמר ידידי ינון אזולאי.

משה גפני: כן.

משה גפני: לא לחזור על דברים.

יעקב טסלר: אמרתי שאני אשתדל לא לחזור.

יעקב טסלר: אם אני חוזר, תעצור אותי באמצע.

יעקב טסלר: בשנת 2018 הוחלטה ההחלטה.

יעקב טסלר: אכן, כפי שאמרת אדוני, זאת בעצם החלטה רוחבית שחלה על כל משרדי הממשלה.

יעקב טסלר: יחד עם זאת, ב-2018 אף אחד לא חלם, אף אחד לא חשב, גם ב-2019 לא חשבו שנגיע למצב הזה.

יעקב טסלר: לכן כמו שמקבלים החלטות בשאר הנושאים, צריך לקבל החלטה ברורה שמה שהוחלט אז ספציפית לגבי המעונות, החשיבה צריכה להיות אחרת וכמו שאתה הצגת בעניין הזה לגבי היכן לקצץ ומה להוריד ומה לא להוריד.

יעקב טסלר: בנושא הדרגות שידידי אמיר הזכיר כאן קודם.

יעקב טסלר: שבועיים לפני תחילת שנת הלימודים קיימתי אצלי בוועדה דיון על הנושא והתרשמתי שאכן זה אצל כל משרדי הממשלה, היו לחצים היה מחסור בכוח אדם, לא הצליחו להשתלט על כל הדברים ועשו את המאמצים לפתוח את המערכת ואכן פתחו את המערכת, אמנם באיחור אבל באיזשהו מקום הדביקו את הפער.

יעקב טסלר: הדרגות לצערי הרב, אמיר, עד לרגע זה, חודשיים וחצי אחרי, לא נקבעו.

יעקב טסלר: באיזשהו מקום נתנו מענה שקוראים לו מקדמות.

יעקב טסלר: אכן עדיין לא נקבעו הדרגות אבל בינתיים נותנים את המקדמות.

יעקב טסלר: המקדמות – וזה היה פתרון חלקי – זה אומר שלילדים הממשיכים שהיו במעון, אלה שממשיכים, להם נותנים מקדמות.

יעקב טסלר: אני לא יודע לומר, אמיר, כמה ילדים חדשים נרשמו במעון.

יעקב טסלר: אין לי מושג.

יעקב טסלר: לדעתי מדובר באלפי ילדים.

קריאה: שליש.

יעקב טסלר: הילדים האלה לא קיבלו את המקדמות.

יעקב טסלר: השאלה היא מתי אנחנו נראה את זה.

יעקב טסלר: אני חושב שבעוד כמה ימים נסגר הרישום.

יעקב טסלר: מה שקורה בפועל זה שהורים משלמים כיום קרוב ל-2,000 שקלים, הסבסוד שאמור להגיע אליהם בגלל שאין את הדרגות.

משה גפני: תודה רבה.

משה גפני: קרין אלהרר.

קארין אלהרר: תודה רבה אדוני היושב ראש.

קארין אלהרר: אני רוצה להודות לכל מי שהיה מעורב בקיומו של הדיון הזה.

קארין אלהרר: אני רוצה לחלק את הדברים שלי לשני חלקים.

קארין אלהרר: מעונות הסמל, המעונות המפוקחים.

קארין אלהרר: צריך לזכור שב-2018 הוקמה ועדה לבחון את המצב הכלכלי של המעונות המפוקחים.

קארין אלהרר: המצב היה לא טוב עוד לפני הקורונה.

קארין אלהרר: המסקנות ניתנו ונגנזו.

קארין אלהרר: אני לא יודעת מה קרה אתן.

קארין אלהרר: זה בלתי אפשרי שבמקום שבו יש עוד קושי כלכלי, לא נעזור בעניין הזה.

קארין אלהרר: הם נכנסו למשבר הקורונה במצב קשה.

קארין אלהרר: לא נעזור להם?

משה גפני: נכון.

קארין אלהרר: לגבי המעונות הפרטיים.

קארין אלהרר: השתנו עליהם – ואני אומרת השתנו כי אני הייתי מיוזמות החוק – עלויות נוספות של מצלמות.

קארין אלהרר: גם על המפוקחים.

קארין אלהרר: אז בואו נסייע בעניין הזה.

קארין אלהרר: אני רוצה להגיד עוד דבר.

קארין אלהרר: אני לא מצליחה להבין איך בימים של קורונה, בהם אנשים גוועים ברעב, מתאבדים – צריך להגיד את הדברים – למה ממשיכים קיצוץ במשרד הרווחה?

קארין אלהרר: זה המשרד שצריך לקצץ בו?

קארין אלהרר: כל התחלואים של החברה הישראלית נכנסים למשרד הרווחה, שם צריך לקצץ?

קארין אלהרר: כאן צריך לעשות את הבחירה בין מעונות היום שהם מאפשרים לאנשים לחזור לעבודה כשסוף סוף ייפתחו העסקים לבין נערים במצוקה?

קארין אלהרר: הגיע הזמן להפעיל קצת את השכל.

משה גפני: תודה רבה.

משה גפני: יעקב אשר.

יעקב אשר: אדוני היושב ראש, קודם כל תודה.

יעקב אשר: אני אתחיל בנושא הזה שביקשתי וכתבתי מכתב לגביו, הנושא של שכר הלימוד.

יעקב אשר: להזכיר לך אדוני היושב ראש, בשנה שעברה היינו באותו תסריט.

יעקב אשר: גם הייתה בקשה של מספר חברי כנסת, בהם אני, אליך וקיימת כאן דיון בנושא הזה של הקיצוץ הרוחבי וכמה אמור לעלות.

יעקב אשר: גם שם דיברו על עלויות, שצריך כל שנה לעדכן וכולי.

יעקב אשר: אדוני היושב ראש, לאחר הישיבה הזאת עם הרבה מיתרי קול שאתה הוצאת, סודר העניין והייתה איזו פשרה.

יעקב אשר: אתה מהנהן בראש.

יעקב אשר: לא סודר לגמרי, אבל חצי מהעלייה הזאת ירד.

יעקב אשר: לכן אני חושב שזה מה שצריך להיות גם עכשיו אבל זה לא צריך להיות חצי כי כמו שאמרה קארין, וכמו שאתה אמרת, אנחנו בתקופת קורונה.

יעקב אשר: מדברים כאן על המטפלות אבל אתם שוכחים שזה כלי של המדינה כדי שהכלכלה תחזור לעבוד.

יעקב אשר: אז מה אתם עושים?

יעקב אשר: גם את זה לא?

יעקב אשר: להוציא מיליארדים על פיצויים שאתם לא יודעים לבדוק אותם, זה כן, אבל לעשות את הדבר הברור, זה לא?

יעקב אשר: אתם צריכים להתעשת כולכם בעניין הזה פשוט לומר שכל קיצוץ רוחבי לא יכול להיות בדברים כאלה, נקודה, ואולי לא יכול להיות בכלל.

יעקב אשר: נקודה שנייה אדוני היושב ראש בנושא הזה של המענק והפיצוי למטפלות.

יעקב אשר: לפני חודשיים שוחחתי עם איציק דניאל והבנתי שהכסף קיים.

יעקב אשר: דיברתי עם ערן מרשות המסים, לפני חודש וחצי-חודשיים, והוא נתן הנחיה להעביר את הכסף הזה מיד כמו שהיה הפיצוי הקודם.

יעקב אשר: עזוב רגע את הסבסוד, עוד לפני הסבסוד.

יעקב אשר: את הפיצוי למשפחתונים, למטפלות, שהשיגו בגל הראשון כאן.

יעקב אשר: אני מודיע לך שהכסף עבר.

יעקב אשר: סליחה שאני אומר לך, זה לא אמיר מדינה, אבל הכסף הזה עכשיו תקוע והפרוצדורה הזאת תקועה אצל מוטי אלישע ואני לא יודע על מה.

יעקב אשר: ערן יעקב דאג לכל הפרוצדורה, משרד האוצר תקצב את זה, את הפיצויים, הכול מוכן, ולמה לא עברו הפיצויים האלה?

יעקב אשר: למה?

יעקב טסלר: יכול להיות שלכן הוא לא הגיע.

יעקב אשר: אני לא יודע למה הוא לא הגיע אבל זה פשוט לא יאומן.

יעקב אשר: ערן היה כל כך בסדר בעניין.

יעקב אשר: משרד האוצר היה בסדר בעניין.

יעקב אשר: מה הולך כאן?

משה גפני: תודה רבה.

משה גפני: מר דניאל, הכסף עבר?

משה גפני: לא נאום.

משה גפני: אני רוצה תשובה.

משה גפני: הכסף עבר?

איציק דניאל: יש מקור תקציבי למתן מענק הוצאות קבועות וסוציאלי למטפלות במשפחתונים.

איציק דניאל: אני רק אומר משהו אחד חשוב.

משה גפני: לא.

משה גפני: הכסף עבר?

איציק דניאל: הכסף קיים בתקציב משרד העבודה והרווחה.

איציק דניאל: זה לא סכום גדול.

איציק דניאל: בסופו של דבר מדובר בכמה משפחתונים.

משה גפני: מר מדינה, הכסף עבר.

משה גפני: משרד האוצר העביר אותו.

איציק דניאל: אני חייב לומר משהו אחד חשוב.

איציק דניאל: אני אשלים את התשובה בעניין הזה כי כן חשוב לי לומר את כל התהליך.

משה גפני: לא.

משה גפני: חכה.

משה גפני: יש חברי כנסת שעוד צריכים לדבר.

איציק דניאל: אתה רוצה תשובה לשאלה.

משה גפני: תשובה לשאלה האם הכסף עבר.

משה גפני: התשובה היא כן.

משה גפני: למה לא שילמתם?

אמיר מדינה: אני אבדוק את הנושא הזה.

אמיר מדינה: אני שומע עליו פעם ראשונה עכשיו.

משה גפני: בסדר.

משה גפני: עד סוף הישיבה.

אמיר מדינה: אדוני היושב, אתה תקבל תשובה.

אמיר מדינה: אני לא אתחמק.

אמיר מדינה: אני לא מתחמק מתשובות.

אמיר מדינה: אם יש כסף בקופה של אגף מעונות יום, הוא יחולק בשבוע הקרוב ואני אומר את זה עם סימן קריאה.

אמיר מדינה: אני אבדוק את הנושא הזה.

אמיר מדינה: אני שומע את זה עכשיו פעם ראשונה.

אמיר מדינה: לא ידעתי שעבר.

אמיר מדינה: העברנו כסף, עשינו שמיניות באוויר, את המענקים של 350.

משה גפני: עד סוף הישיבה אני מבקש לקבל תשובה.

אמיר מדינה: אני אברר.

משה גפני: לפי דברי אנשי האוצר הכסף עבר ואני רוצה לדעת למה זה לא מגיע לאנשים.

עאידה תומא סלימאן: אני שמעתי אותו אומר שזה קיים.

קריאה: הוא אמר קיים ועבר.

משה גפני: כל ההתייחסות של הממשלה לגבי כל המערכת.

משה גפני: אני רואה את זה בכל נושא.

משה גפני: אנחנו נברר את זה.

יצחק פינדרוס: אדוני היושב ראש, יש שני דברים, מעבר לדברים שהעלית והשאלות ששאלת, שלדעתי צריכים להיות מוסדרים כבר היום.

יצחק פינדרוס: דבר ראשון, לא יכול להיות שמטפלות לא מקבלות משכורת.

יצחק פינדרוס: אין דבר כזה.

יצחק פינדרוס: 60 אחוזים, 70 אחוזים, 80 אחוזים, עיריות, שייתנו מקדמות.

יצחק פינדרוס: לא יכול להיות שאנחנו עוד מעט בסוף נובמבר ומטפלות לא מקבלות משכורת.

יצחק פינדרוס: הדבר השני הוא כל הנושא של הפיצויים.

יצחק פינדרוס: יש מתווה לגנים הפרטיים וצריך פשוט לקבל החלטה שאותו מתווה שיש בגנים הפרטיים בנושא של התשלום של ההורים, בנושא של הפיצויים, יהיה במשפחתונים.

יצחק פינדרוס: אין שום סיבה להתחיל עכשיו הליך מחדש אלא פשוט לבצע את הדבר הזה.

יצחק פינדרוס: בסוף כמו שאמרו חבריי, אם למטפלות לא יהיה אוכל, לא יהיה אוכל, אבל אם לילדים לא יהיו מטפלות – האימהות לא יוכלו לצאת לעבודה ואנחנו נישאר באותו מצב גם עוד שבועיים ועוד שלושה שבועות ושוב נחזור לדיון הזה.

משה גפני: תודה רבה.

משה גפני: עאידה תומאס סלימאן.

עאידה תומא סלימאן: תודה.

עאידה תומא סלימאן: כבוד היושב ראש, האמת היא שזה בלתי מתקבל על הדעת.

עאידה תומא סלימאן: אנחנו כחברי כנסת – ואני כיושבת ראש הוועדה הזמנית בזמנו של ועדת הרווחה – הוצאנו כל כך הרבה אנרגיות וכל כך הרבה זמן בדיון על המצב של מנהלות המשפחתונים והפיצוי שלהן וזה הפך לבזבוז של כספי ציבור.

עאידה תומא סלימאן: תאמינו לי.

עאידה תומא סלימאן: את האנרגיות שהשקענו בנושא הזה היה אפשר להשקיע בעוד נושאים.

עאידה תומא סלימאן: זה בלתי מתקבל על הדעת שעד היום יש מנהלות משפחתונים שלא קיבלו פיצוי עבור הסגר הראשון.

עאידה תומא סלימאן: למה?

עאידה תומא סלימאן: כי לא הגישו דוחות.

עאידה תומא סלימאן: יש כאלה שהתחננו להגיש דוחות רטרואקטיבית כדי שיהיה להן אפשרות לקבל את הפיצוי אבל רשות המיסים לא הסכימה שיגישו את הדוחות.

עאידה תומא סלימאן: אני לא מבינה למה מנהלת משפחתון שכל מה שהיא עושה זה גידול ששת הילדים האלה ונותנת את השירות, צריכה להתמודד עם מנגנון של מדינה שלמה, מנגנון בירוקרטי, מנגנון אטום, מנגנון שלא מוכן לשמוע מה הבעיה שלה.

עאידה תומא סלימאן: עכשיו אנחנו שמעים שהכסף קיים אבל לא מנוצל.

משה גפני: את זה אנחנו מבררים.

משה גפני: אמיר מדינה אמור לתת לנו תשובה.

עאידה תומא סלימאן: ברגע שראיתי את אמיר מדינה ואת איציק דניאל יושבים בוועדה, אמרתי סוף סוף אני לא צריכה להשוות גרסאות.

עאידה תומא סלימאן: סוף סוף אני אשמע את שניהם ביחד כי טלפונים לפה וטלפונים לשם, כל פעם אתה מקבל תשובה אחרת.

עאידה תומא סלימאן: אי אפשר לעבור על העובדה שיש ילדים שלא חזרו.

עאידה תומא סלימאן: יש משפחות שלא החזירו את הילדים כי הן לא יכולות, כי האימא לא יודעת אם היא חוזרת לעבוד או לא.

עאידה תומא סלימאן: מנהלת המשפחתון, אסור לה לקבל ילד בלי הפניה ומצד שני לא מפצים אותה על כך שהיא מחזיקה משפחתון.

עאידה תומא סלימאן: לגבי האנשים שלא קיבלו את הפיצוי בגלל שאין להם דוחות.

עאידה תומא סלימאן: יש דוחות במשרד העבודה והרווחה על נוכחות, על עבודה, על כמה ילדים יש להם.

עאידה תומא סלימאן: אני לא מבינה למה אי אפשר להשתמש בדוחות מסודרים של משרד ממשלתי כדי לשלם.

עאידה תומא סלימאן: הם צריכים להגיש דוחות לרשות המיסים ורשות המיסים לא מסכימה, אז תשתמשו בדוחות לפיהם הממשלה שילמה בעבר.

אמיר מדינה: חד משמעית, אני אומר עם שלושה סימני קריאה, נכון לרגע זה הכסף לא יושב באגף מעונות יום.

אמיר מדינה: לכשייכנס, ואני אומר את זה עם סימן קריאה, אנחנו יודעים לעבוד מהר.

משה גפני: אני לא יודע מה אתם יודעים.

משה גפני: בינתיים יש לי צרות אתכם.

משה גפני: מר דניאל, למה אתה אומר שהכסף נכנס, הוא אומר שהוא לא נכנס?

עאידה תומא סלימאן: הוא לא אמר נכנס.

עאידה תומא סלימאן: הוא אמר שהוא קיים.

איציק דניאל: אנחנו נבהיר את הסוגיה הזאת עם אמיר.

איציק דניאל: הכסף קיים בסעיף 36.

משה גפני: לא, אני לא מסכים לדבר הזה.

ינון אזולאי: אתה מבין למה אני צריך את אלישע?

ינון אזולאי: הוא אומר לך שזה בזרוע עבודה וזה תחת אלישע אבל הוא מתחמק.

ינון אזולאי: שיעלה ב-זום.

משה גפני: אני לא מקבל את הדבר הזה.

משה גפני: שני משרדי ממשלה, אנחנו עוסקים באחד הדברים הרגישים שיש כאן מבחינה חברתית.

משה גפני: אתה אומר שהכסף נמצא, הוא המשרד הייעודי שצריך לשלם את הכסף, ואומר שהכסף לא נמצא.

משה גפני: הוא אומר שברגע שהכסף יהיה, הוא משלם.

משה גפני: מה זה הדבר הזה?

אמיר מדינה: אתה לא צריך את מוטי אלישע כי הוא כאן אתי בטלפון ואנחנו מתכתבים.

קריאה: היה רצוי שבכל מקרה יבוא.

אמיר מדינה: גם הוא אומר שהכסף לא נמצא.

ינון אזולאי: הוא הוא אומר שזה נמצא בזרוע עבודה.

ינון אזולאי: שיעלה ויתעמת אתו.

ינון אזולאי: למה אנחנו צריכים להתעמת אתו?

משה גפני: חברים, אי אפשר כך.

משה גפני: הוא אומר.

משה גפני: הוא אומר, שיבוא לוועדה להגיד אבל זה לא משנה.

יעקב טסלר: מהאוצר אני שומע שהכסף קיים.

יעקב טסלר: קיים או עבר?

משה גפני: לי יש פנקס שחור קטן, וריטואלי, אין לי אותו בפועל ואני רושם לי את הדיון הזה.

משה גפני: אחד הדברים הרגישים ביותר מבחינה חברתית, ההתייחסות של פקידי הממשלה בעניין הזה היא התייחסות מזלזלת.

משה גפני: למה לא מעבירים את הכסף?

משה גפני: המטפלות האלה רעבות ללחם.

משה גפני: דניאל, למה אתה אומר שהכסף אמר?

איציק דניאל: אדוני היושב ראש, להגיד שאנחנו מזלזלים במטפלות במשפחתונים, זה לא.

משה גפני: בסדר.

משה גפני: אני אגיד מה שאני רוצה.

משה גפני: יש לי חסינות.

איציק דניאל: זה לא רק אמיר ואני.

איציק דניאל: מאחורי אמיר יש אנשים שעובדים ועוסקים וגם במשרד האוצר.

משה גפני: צא לרחוב ותבדוק ותראה מה שאומרים עלינו, הממשלה, בוועדת הכספים.

משה גפני: תשמע את התשובה.

איציק דניאל: לא תמיד הדברים עובדים.

איציק דניאל: אפשר להעביר ביקורת אבל לבוא ולהגיד שאנחנו מזלזלים, לא.

איציק דניאל: כמו שאמרתי קודם, אם הסוגיה עכשיו היא אי הבהירות מה המקור התקציבי, אני שוב חוזר ואומר שיש מקור תקציבי לממן את העלות הזאת כבר בזרוע העבודה ולא נדרשת העברה תקציבית לבצע את הדבר הזה.

קארין אלהרר: אבל הוא אומר לא.

איציק דניאל: עד סוף היום, ואפילו שעה אחרי שנצא מהדיון, נבהיר לאמיר בדיוק מה המקור התקציבי.

ינון אזולאי: אדוני היושב ראש, הייתי מציע לתת הפסקה של חמש דקות ונקבל תשובה.

משה גפני: אני לא רוצה.

משה גפני: אתה יודע שאני לא צריך עזרה בעניין הזה.

משה גפני: דניאל, תקשיב לי.

משה גפני: זה שאתם תדברו ביניכם, זה מאוד חשוב, זה באמת מעניין.

קארין אלהרר: למה לא עשו את זה קודם?

משה גפני: למה לא עשו קודם, זאת שאלה שאפשר לשאול אותה באקדמיה.

משה גפני: לי יש את התשובה.

משה גפני: המציאות הזאת בה יש מקר תקציבי, זה לא מעניין אותם.

משה גפני: הם צריכים העברה של הכסף, לא בוועדת כספים אלא הם צריכים העברה כדי שהם יוכלו לשלם.

משה גפני: אתה בעוד שעה תוכל להגיד לי שמשלמים?

איציק דניאל: אני בעוד שעה אוכל להגיד שהמקור התקציבי קיים.

משה גפני: עזוב אותי עם המקור התקציבי.

משה גפני: משלמים או לא?

איציק דניאל: לגבי התשלום, זה לא בסמכות משרד האוצר.

ינון אזולאי: הרב גפני, תקשיב לי.

ינון אזולאי: תעלה את מוטי אלישע ותתעמת אתו כאן.

ינון אזולאי: תעלה אותו ב-זום.

ינון אזולאי: שיגיד משהו אחר.

ינון אזולאי: שיעלה ב-זום ויענה לנו את התשובות לשאלות.

משה גפני: תנסו להשיג לי את מוטי אלישע.

הילה שי וזאן: לא אחזור על דברים שנאמרו.

הילה שי וזאן: אני אדבר על שני דברים מאוד חשובים.

הילה שי וזאן: הנושא הראשון הוא החזר כספי על שירות שההורים לא קיבלו בפועל.

הילה שי וזאן: אומרים את אותו דבר לגבי הסטודנטים.

הילה שי וזאן: מה שקורה כיום בסופו של יום, במועצה לצרכנות יש תלונות על משפחתונים ומעונות שהוסיפו סעיפי קורונה.

הילה שי וזאן: הם אומרים שאם הגן יושבת בשל החלטה על סגר, ההורים יצטרכו בכל זאת לשלם.

הילה שי וזאן: משרד המשפטים הוציא בחודש אוגוסט מתווה שקובע שאחרי 14 ימים ההורים ישלמו 30 אחוזים מגובה שכר הלימוד.

הילה שי וזאן: לא יעלה על הדעת שהורים ישלמו על שירות שהם לא קיבלו בפועל בגלל החלטת משרד הבריאות.

הילה שי וזאן: יבוא משרד האוצר וימצא את הדרך לשפות את אותם משפחתונים.

הילה שי וזאן: לא יכול להיות שהורים ישלמו 30 אחוזים – אני קראתי את המתווה של משרד המשפטים - ולא 20 אחוזים על שירות שהם לא קיבלו בפועל, בנוסף לכל העול הכלכלי שמוטל עליהם.

הילה שי וזאן: זו נקודה אחת שאני אשמח לקבל עליה תשובה.

הילה שי וזאן: הדבר השני הוא לגבי תכנית ניצנים.

הילה שי וזאן: לא דיברנו כרגע על הכיוון הזה אבל צריך להבין שבקול קורא שהתפרסם השנה לגבי תוכנית ניצנים הכניסו סעיף חדש.

יצחק פינדרוס: זה הדיון הבא.

יצחק פינדרוס: את מדברת על הצהרונים.

משה גפני: על הצהרונים, זה הדיון הבא.

אנדרי קוז'ינוב: אני רוצה לדבר על משפחתונים פרטיים.

אנדרי קוז'ינוב: המענק של מארס-אפריל כרגע תוקצב ב-100 מיליון שקלים וביצוע המענק הזה עומד על 32 מיליון שקלים.

אנדרי קוז'ינוב: אני אשמח לדעת מה כמות ההגשות.

אנדרי קוז'ינוב: סוכם שתאריך ההגשה יוארך עד סוף נובמבר ואולי עד סוף שנת המס אבל זה עדיין פיצוי סקטוריאלי ההוא, על מארס-אפריל.

אנדרי קוז'ינוב: אנחנו מדברים עכשיו על החודשיים של הסגר האחרון ושם אין סקטוריאלי.

אנדרי קוז'ינוב: האוצר אומר שכל המשפחתונים הפרטיים ומעונות היום הפרטיים נהנים מהסבסוד הרגיל, מהמענקים הרגילים.

אנדרי קוז'ינוב: עשיתי חשבון ובדקתי, המענקים הרגילים של המדינה נכנסים כ-15 אחוזים מההוצאות הקבועות או יותר.

אנדרי קוז'ינוב: כלומר, ההפסדים שם מאוד מאוד גבוהים.

אנדרי קוז'ינוב: אם אין מענק סקטוריאלי נוסף, סביר שהם לא יחזיקו מעמד.

משה גפני: אתה מבקש להאריך את המועדים?

אנדרי קוז'ינוב: לא.

אנדרי קוז'ינוב: את המועדים כבר הארכנו.

משה גפני: מה אתה מבקש?

אנדרי קוז'ינוב: לשקול את הפיצוי הסקטוריאלי הנוסף בהתאם לקריטריונים שייקבעו.

אנדרי קוז'ינוב: אם תרשה לי, עוד נושא.

אנדרי קוז'ינוב: לגבי המתווה של משרד המשפטים.

אנדרי קוז'ינוב: אנחנו דנים במתווה הזה כבר כמה חודשים.

משה גפני: מה זה מתווה של משרד המשפטים?

אנדרי קוז'ינוב: יש מתווה של משרד המשפטים שכביכול מסדיר את היחסים הכספיים בין מעונות היום הפרטיים לבין ההורים, מי מסבסד את מה במידה והגן נסגר עקב קורונה, האם נכנסו לבידוד או עקב סגירה ממשלתית.

אנדרי קוז'ינוב: לפי המתווה הזה, שהוא לא מחייב, הוא המלצה בלבד, כמו שהילה אמרה, זה מייצר מריבות בין הגנים לבין ההורים לגבי מי שמממן את מה.

אנדרי קוז'ינוב: המדינה משכה את ידיה מכל הציבור הזה וזאת עוד הצדקה למה צריך לממן את הגנים ולתת להם מענק סקטוריאלי נוסף, כדי שהמתווה הזה לא יגרום למריבות.

יעקב טסלר: כל אחד זורק את הכדור.

אופיר כץ: אני מצטרף לדברים.

אופיר כץ: אין הסדרה בין ההורים לבין המעונות לגבי מה קורה כשיש סגר ומה קורה כאשר המטפלת או הגננת נכנסת לבידוד ולמה ההורים צריכים לשלם על משהו שהם לא קיבלו.

אופיר כץ: צריך להסדיר את זה על מנת שהאזרחים לא יצטרכו לשלם על שירות שלא קיבלו.

אופיר כץ: היושב ראש גפני, אתה יותר ותיק ממני, אני עוד לא נתקלתי בוועדה באיזשהו תקציב שנמצא אי שם באוויר ואף אחד לא יודע היכן הוא.

אופיר כץ: אני מסכים עם ינון, לעצור את הדיון עד שנקבל תשובה ונדע איפה הכסף ומתי הוא עובר.

אופיר כץ: אי אפשר להמשיך עם התשובה שקיבלנו שאומרת שלא יודעים איפה התקציב.

יצחק פינדרוס: היושב ראש, שאלה פשוטה שלא קיבלתי תשובה עליה.

יצחק פינדרוס: המטפלות שלא קיבלו משכורת, אנחנו כבר בחודש השלישי.

משה גפני: קיבלת תשובה.

משה גפני: אני תכף אומר אותה.

משה גפני: אני מקבל את ההצעה הזאת.

משה גפני: אני אפסיק את הדיון בעניין הזה.

משה גפני: אני רק מאפשר לאוסאמה, אם אפשר בקצרה.

משה גפני: אחר כך אני אפסיק את הדיון עד שתהיה תשובה.

ינון אזולאי: אני רוצה להודות לאופיר שקיבלת את ההצעה שלי בזכותו.

משה גפני: אני קיבלתי את ההצעה שלו לאור העצבים שלך.

אוסאמה סעדי: כבוד היושב ראש, הדיון הזה הוא דיון המשך לנושאים אחרים שהעלינו אתמול כאשר יש עוד ועוד תקציבים עליהם סוכם ואנחנו לא יודעים היכן הם ומה המקור התקציבי.

אוסאמה סעדי: שמענו כאן שאולי יש מקור תקציבי אבל הכסף הזה, לא יודעים היכן הוא וגם לא יודעים מי צריך לתת.

אוסאמה סעדי: כאשר יש סגר או בידוד, נוצר קונפליקט בין ההורים לבין המשפחתונים.

אוסאמה סעדי: אנחנו כבר תשעה חודשים, כמעט עשרה חודשים, בתקופה הזאת.

יעקב טסלר: מי הסמכות?

יעקב טסלר: כל אחד זורק את זה לשני.

אוסאמה סעדי: לכן אני מקבל את ההצעה.

אוסאמה סעדי: צריך להביא את האחראי שייתן לנו תשובות.

אוסאמה סעדי: אנחנו רוצים תשובו.

משה גפני: אנחנו לא קיבלנו תשובות.

משה גפני: המצב הזה אפילו מעליב.

משה גפני: אני לא מתכוון לשתוק על זה.

משה גפני: אני אדבר גם עם השר.

משה גפני: יכול להיות שגם אלך לראש הממשלה.

משה גפני: המציאות הזאת לא יכולה להיות.

משה גפני: זלזול כזה מוחלט בכל מה שקשור לנושא של הטיפול בילדים ובילדות בגיל הזה.

משה גפני: אנחנו רוצים שהאימהות יצאו לעבודה, אנחנו רוצים להניע את גלגלי המשק.

משה גפני: השאלה אם כן יש מקור תקציבי, אין מקור תקציבי, אני רוצה תשובה היום.

משה גפני: אני אמשיך את הדיון הזה.

משה גפני: עכשיו אני רוצה לעבור לנושא של הצהרונים.